L’edició més extensa de l’Escola de Salut; oferta de cursos encara disponibles – IBAMFIC
Per altra banda, està complert el curs internacional d’epidemiologia avançada i estadística, que se celebrarà enguany al Llatzeret del 18 al 22 de setembre. Amb el nom d’“International programme of Advanced epidemiology and statistics causal inference course (IPAES)”, la trobada reunirà a Menorca un total de 25 investigadors de l’àmbit de la salut, científics socials i estadístics, interessats a aplicar la inferència causal com a mètode d’estudi en entorns observacionals.
Altres tres propostes de l’oferta acadèmica de la XXVIII edició de l’Escola de Salut Pública de Menorca també han tingut una gran demanda i han superat el número de places disponibles. Es tracta dels cursos “Comunidad, participación e inclusión: cómo trabajar desde el modelo de activos”, “Salud pública para tod@s? Prácticas interdisciplinarias para una promoción de la salud que no deje a nadie atrás”; i “Introducción a la investigación cualitativa e investigación militante en salud: miradas para investigar relatos”.
L’Escola de Salut continua posant el focus en la promoció de la salut, amb una oferta de cursos que tractaran aspectes com els actius en salut, és a dir, els recursos que estan a l’abast d’una comunitat per a promoure els estils i hàbits de vida saludables de la població; la promoció de la salut entre el col·lectiu d’adolescents; les pràctiques interdisciplinàries que afavoreixen l’equitat en la promoció de la salut; o l’abordatge de la salut comunitària des de les institucions.
Destaca del programa el curs pràctic que es repeteix aquest any sobre lideratge participatiu posant en pràctica metodologies que facin possible noves formes i més saludables de treballar en equip i interactuar per enfortir la salut pública i comunitària. O el curs sobre investigació qualitativa i investigació militant, orientat a donar més pes a la perspectiva social en les accions per a la millora de la salut de les persones.
El llistat complet de cursos, trobades i activitats complementàries es pot consultar en aquest link del web de l’Escola: www.emsp.cime.es/cursos
PDF Programa EMSP 2017
Publicat el 24 de Juny de 2017 21 de Setembre de 2017 Autor ibamficCategories Agenda, Formació, General, Menorca
Següent Entrada següent: Éxito del I Congrés Ibamfic (noticia y vídeos)